KIUSAAMISEN MÄÄRITTELY
Kiusaaminen on tahallista, toistuvasti yhteen ja samaan yksilöön kohdistuvaa harmin tai haitan aiheuttamista.
Tahallisuus pitää tässä tulkita siten, että tekijä ymmärtää tai hänen tulisi ymmärtää että teot aiheuttavat niiden kohteena olevalle henkilölle pahaa mieltä.
KIUSAAMINEN VOI OLLA 
• nimittelyä, pilkkaamista, toiselle nauramista, 
• tönimistä, tuuppimista, lyömistä, potkimista, 
• ulkopuolelle jättämistä, syrjimistä, 
• ilkeiden lappujen lähettämistä, 
• ilkeiden juttujen, juorujen tai valheiden levittämistä, 
• toisen tavaroiden ottamista, hävittämistä, piilottamista tai rikkomista tai
 • mitä tahansa loukkaavaa viestintää Palautetaan mieleen, mitä kaikkea viestintä on, ja mietitään millä tavoin erilaiset viestit (sanat, ilmeet, eleet, teot tai tekemättä jättämiset) voivat olla toista loukkaavia tai epäkunnioittavia. 
KIUSAAMINEN VOI OLLA MYÖS 
• netissä tapahtuvaa toisen loukkaamista, esimerkiksi toisen kuvan laittamista nettiin ilman lupaa tai 
• ilkeiden tai uhkaavien viestien lähettämistä.

PIILOKIUSAAMINEN
Piilokiusaaminen voi olla esimerkiksi sitä, että 
• Yksi jätetään tahallaan porukan ulkopuolelle, hänelle viestitään että hänen kanssaan ei haluta olla tai häntä kohdellaan kuin ilmaa. 
• Toiset yritetään saada suhtautumaan kiusattuun kielteisesti, välttämään häntä tai ajattelemaan hänestä pahaa, esimerkiksi levittämällä ilkeitä juttuja tai kuvia, tai sanomalla toisille suoraan, että tuon henkilön kanssa ei kannata olla.
• Loukkaava viesti lähetetään nimettömänä, eikä kiusatuksi joutuva tiedä kuka sen lähetti.
· Kiusaamista sivusta seuraavien oppilaiden toiminta on erittäin loukkaavaa ellei kukaan puutu asiaan ja puolusta kiusattua.

Koulun velvollisuus on suhtautua kaikkiin kiusaamistapauksiin asianmukaisesti, selvittää ne viipymättä ja ryhtyä kulloisenkin tilanteen vaatimiin riittäviin toimenpiteisiin. 
